Source: http://docplayer.hu/2647373-Hirlevel-a-szellemi-tulajdon-vedelmerol.html
Timestamp: 2017-08-18 16:45:51
Document Index: 33598607

Matched Legal Cases: ['BÍRÓSÁG ', 'BÍRÓSÁG ', 'Bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'Pf. 552']

Flóra Nóra Dudásné
1 A Szellemi Tulajdon Nemzeti Hivatalának és a Szellemi Tulajdon Nemzeti Tanácsának kiadványa 12. évfolyam 1. szám I. negyedév Tartalomjegyzék MEGALAKUL A VISEGRÁDI SZABADALMI INTÉZET MEGALAKUL A VISEGRÁDI SZABADALMI INTÉZET 1 MEGKEZDTE MŰKÖDÉSÉT AZ EGYSÉGES SZABADALMI BÍRÓSÁG BUDAPESTI BÍRÓKÉPZŐ KÖZPONTJA 1 ÚJ CSÚCS AZ EURÓPAI BEJELENTÉSEK SZÁMÁBAN 2 BENDZSEL MIKLÓS AZ EURÓPAI TUDOMÁNYOS ÉS MŰVÉSZETI AKADÉMIA TAGJA 2 AZ SZTNH CSATLAKOZOTT A DESIGNVIEW RENDSZERHEZ 2 EGYÜTTMŰKÖDÉS A SZELLEMI TULAJDON ÉS A MŰVÉSZETI ALKOTÁSOK VÉDELMÉBEN 2 EGYÜTTMŰKÖDÉS AZ ÉLELMISZERHAMISÍTÁS ELLEN 3 EGYÜTTMŰKÖDÉSI MEGÁLLAPODÁST ÍRT ALÁ AZ NKE ÉS AZ SZTNH 3 ÚJ RENDELET A SZELLEMITULAJDON-VÉDELMI KÉPZÉSEKRŐL 3 AZ SZTNH ÉVI EREDMÉNYEI 4 A visegrádi együttműködés országai iparjogvédelmi hatóságainak vezetői február 26-án, Pozsonyban írták alá azt a nemzetközi megállapodást, melynek keretében budapesti központtal létrejön a Visegrádi Szabadalmi Intézet. A megállapodást magyar részről Bendzsel Miklós, az SZTNH elnöke írta alá. Előreláthatólag 2016 elején az ENSZ Szellemi Tulajdon Világszervezetében és az Európai Szabadalmi Szervezetben lefolytatandó eljárásokat követően kezdheti meg működését a Visegrádi Szabadalmi Intézet. Működését, státuszát és felépítését tekintve a Szabadalmi Együttműködési Szerződés (PCT) előírásaira figyelemmel kormányközi szervezetként jön létre. A négy visegrádi ország hatóságainak meglévő kapacitásait kihasználva, az eddigieknél előnyösebb feltételek biztosításával lesz lehetősége a régió feltalálói és vállalkozásai számára a világ 148 országára kiterjedő PCT rendszer igénybevételére. Mindez lehetőséget ad arra is, hogy a résztvevő országok szabadalmi bejelentői anyanyelvükön indítsák meg a nemzetközi szabadalmi bejelentést, illetve az eljárás során felmerülő kérdéseikre is anyanyelvükön kapjanak választ. Az oltalomképességre vonatkozó visegrádi kutatási és vizsgálati jelentések (az igénybe vehető díjkedvezmények révén) költséghatékonyabbak lesznek a nemzetközi jogszerzés területén. A megalakuló intézet részese lehet annak a (jelenleg 19 szabadalmi szervezet részvételével megvalósult világszintű) kezdeményezésnek is, amely lehetővé teszi a közép-európai régió feltalálói számára, hogy globális keretek között, gyorsan és hatékonyan szerezhessenek szabadalmi oltalmat megoldásaikra az együttműködésben részt vevő országokban. Mindez jól kiegészíti azt a bevezetni tervezett egységes hatályú európai szabadalmi rendszert, ami az egész világ, így a hazai vállalkozások számára is segítséget nyújt az európai oltalom egyszerűbb és olcsóbb megszerzéséhez az EU belső piacán. A JEDLIK ÁNYOS-DÍJAK ÁTADÁSA UJVÁRI JÁNOS DIPLOMADÍJ-PÁLYÁZATI FELHÍVÁS 5 MÓDOSULT A GYÓGYSZERTÖRVÉNY 6 MEGÚJULT A HENT 6 A megállapodást aláírja Bendzsel Miklós, az SZTNH elnöke, illetve az aláíró felek Fotók: IPO SR MAGYARORSZÁGRA ÉRT A MEGFIGYELŐKÖZPONT JOGÉRVÉNYESÍTÉSI ADATBÁZIST BEMUTATÓ ROAD SHOWJA 7 ÖSZTÖNDÍJASOK KIÁLLÍTÁSA AZ IPARMŰVÉSZETI MÚZEUMBAN 7 PÁLYÁZATI FELHÍVÁSOK ÚJ STRATÉGIAI PARTNERSÉG 8 MEGKEZDTE MŰKÖDÉSÉT AZ EGYSÉGES SZABADALMI BÍRÓSÁG BUDAPESTI BÍRÓKÉPZŐ KÖZPONTJA Az Egységes Szabadalmi Bíróság leendő bíráinak képzése a február 23-án tartott ünnepélyes megnyitóval vette kezdetét a tavaly átadott budapesti képzési központban. Trócsányi László igazságügyi miniszter és Bendzsel Miklós, az Szellemi Tulajdon Nemzeti Hivatala (SZTNH) elnöke egybehangzóan megerősítették, hogy a jól képzett és felkészült bírói kar nélkülözhetetlen a felállítandó bíróság hatékony működéséhez. Mind az Igazságügyi Minisztérium, mind pedig az SZTNH elkötelezte magát amellett, hogy minden feltételt megteremtsen a bíróképzés sikere érdekében. A résztvevőket köszöntötte Margot Fröhlinger, az Európai Szabadalmi Hivatal illetékes főigazgatója, valamint Várhelyi Olivér, Magyarország brüsszeli állandó képviseletének
2 helyettes vezetője, aki az előkészítő bizottság munkájában a képzési alcsoport koordinátoraként járult hozzá a program megvalósulásához. Az egyhetes képzés során az előválogatáson átesett bírójelöltek első, tizenkilenc fős csoportja az Európai Szabadalmi Hivatal szakembereinek és neves európai szabadalmi jogászoknak segítségével kap mélyebb betekintést a későbbi munkához elengedhetetlen ismeretekbe. A budapesti bíróképző központ ünnepélyes megnyitója Fotók: Igazságügyi Minisztérium ÚJ CSÚCS AZ EURÓPAI BEJELENTÉSEK SZÁMÁBAN Az Európai Szabadalmi Hivatal (EPO) előzetes adatai szerint 2014-ben több mint 274 ezer szabadalmi bejelentés érkezett a hivatalhoz. Az egy évvel korábbi rekordmennyiségű (266 ezer) kérelemhez képest a kérelmek száma 3,1%-os növekedést mutat, ami így egyben újabb csúcsot is jelent. Tavaly az EPO új szabadalmat adott meg, ami 3%-os csökkenést mutat a 2013-as adathoz képest. Benoît Battistelli, az EPO elnöke kiemelte, hogy a hivatalhoz érkezett bejelentési adatok öt éve folyamatosan emelkednek. Ennek megfelelően Európa továbbra is erősíti kulcsszerepét a globális technológiai és innovációs hálózatban. A kontinensről származó kérelmek számának emelkedése igazolja a szabadalomintenzív ágazatok jelentőségét, mint az európai tudásgazdaság szilárd alapját, amely hozzájárul a régió versenyképességének, gazdasági erejének és foglalkoztatásának gyarapodásához ben az összes bejelentés 35%-a származott az EPO 38 tagállamától, amit az Amerikai Egyesült Államok (26%), Japán (18%), Kína (9%) és Dél-Korea (6%) követett. A növekedési trendet vizsgálva azt tapasztalhatjuk, hogy Kína mutatói emelkedtek a legnagyobb mértékben (18,2%), amit az USA (6,8%) és Dél-Korea követett (2,3%). Japán bejelentési intenzitása csökkent (4,4%-kal). Az Európából érkező a bejelentési adatokat tekintve továbbra is Németország a listavezető (11%), majd Franciaország (5%), Svájc és Hollandia (egyaránt 3%), az Egyesült Királyság, Svédország és Olaszország (2%) következik. A legnagyobb növekedést tavaly Lengyelország (21,5%), Szlovénia (12,6%) és Hollandia (9,1%) könyvelhette el. A legnagyobb vesztesek közé Finnország (-9,3%), Svájc (-3,1%) és Spanyolország (-2,1%) került. Az egymillió lakosra jutó bejelentések számában Európa dominál. Ezt a listát Svájc vezeti (848 db egymillió főre jutó bejelentésszámmal), a második Finnország (416), a harmadik pedig Hollandia (406). A kontinensen kívülieket a legnagyobb mutatókkal Japán (173), Dél-Korea (125) és az USA (114) képviseli. A Magyarországról érkezett bejelentések száma 2014-ben 190 volt, amely stagnálást mutat az előző évhez képest. A hír elérhető angol nyelven az EPO honlapján: news/2015/ html. BENDZSEL MIKLÓS AZ EURÓPAI TUDOMÁNYOS ÉS MŰVÉSZETI AKADÉMIA TAGJA Az Európai Tudományos és Művészeti Akadémia tagjává választották dr. Bendzsel Miklós mérnök-közgazdászt, a Szellemi Tulajdon Nemzeti Hivatala elnökét, a Moholy-Nagy Művészeti Egyetem címzetes egyetemi tanárát. A tagságról szóló oklevelet a Salzburgban március 7-én tartott ünnepi plenáris ülésen vehette át az új tag. Az Európai Tudományos és Művészeti Akadémiát 1990-ben alapították Salzburgban. Jelenleg csaknem 1700 tagja van, köztük XVI. Benedek pápa, közel harminc Nobel-díjas és mintegy hetven magyar. Az akadémia a következő tudományágak szerinti csoportból áll: bölcsészettudomány, orvostudomány, művészettudomány, természettudomány, társadalom-, jog- és közgazdaságtudomány, műszaki és környezettudomány és világvallások. AZ SZTNH CSATLAKOZOTT A DESIGNVIEW RENDSZERHEZ A november 19-én indult rendszerben az SZTNH csatlakozásával immár 28 hivatal, összesen több mint 3,6 millió mintát felölelő adatbázisára kiterjedő kutatás végezhető egyetlen, a Designview alkalmazásban öszszeállított keresőkérdéssel. Az alkalmazás népszerűségére jellemző, hogy abban az elmúlt két és fél évben 135 különböző országból 800 ezer kutatást végeztek. A legaktívabb felhasználók Spanyolországból, Németországból és az Egyesült Királyságból kerülnek ki. A Designview adatbázisban kutatható minták száma a az SZTNH csatlakozása révén gyel nőtt. A Designview rendszerben megtalálható adatok közvetlen kapcsolatban állnak az SZTNH e-kutatási adatbázisával, amely a Designview rendszerből is könnyen elérhető. Az adatbázis elérhetősége: https://www. tmdn.org/tmdsview-web/welcome. EGYÜTTMŰKÖDÉS A SZELLEMI TULAJDON ÉS A MŰVÉSZETI ALKOTÁSOK VÉDELMÉBEN A Magyar Művészeti Akadémia (MMA) és a Szellemi Tulajdon Nemzeti Hivatala (SZTNH) együttműködési megállapodást kötött március 11-én, Budapesten, a két intézmény szempontjainak közös érvényre juttatása érdekében a kultúra, a jogalkotás, különösen a szerzői jog területén. A szerződést a két intézmény elnöke, Fekete 2
3 2015. március György (MMA) és Bendzsel Miklós (SZTNH) látta el kézjegyével. A kultúrához, a kulturális tartalmak alkotóinak védelméhez, így a szerzői joghoz kapcsolódó feladataik révén az egyes szakpolitikák készítésében és a stratégiaalkotásban, az összehangolt álláspontok kialakításában lát különösen hatékony lehetőséget a két intézmény. Közös célként fogalmazták meg a jogalkotás-előkészítésben való együttműködést annak érdekében, hogy a születendő szabályozás egyaránt megfeleljen a művészeti és szellemitulajdon-védelmi szempontoknak. Mindezek a fentiek mellett kézzelfoghatóan megjeleníthetőek közös rendezvények, képzések és kiállítások során is. A két intézmény a hazai felhasználói közösség tájékoztatásához kiadványok megjelentetésével járul hozzá annak érdekében, hogy a kultúrát befogadó közönség csakúgy, mint a kultúrát közvetítő felhasználók tisztában legyenek a szellemi alkotást létrehozó művészek jogaival. Megismert és elismert lehessen mind szélesebb körben, hogy a szerzői jog nem akadály a felhasználó vagy a közönség számára, hanem az emberi alkotómunka megbecsülése és egyben további ösztönzése. Az együttműködés fontos pillére, a művészeti akadémia és a szellemi tulajdon védelméért felelős kormányhivatal közös érdeke, a legális tartalomfogyasztási lehetőségek mind szélesebb körű megismertetése. Ez kapcsolódhat egyrészt a már említett képzésekhez vagy kiállításokhoz, másrészt olyan eseményekhez is, amelyekben a Hamisítás Elleni Nemzeti Testület is közreműködik. A szerződés hitelesítése a Pesti Vigadóban Fotó: Szöllősi Mátyás, MMA EGYÜTTMŰKÖDÉS AZ ÉLELMISZERHAMISÍTÁS ELLEN Fotó: Venczel Zsolt A Nemzeti Élelmiszerlánc-biztonsági Hivatal (NÉBIH) és a Szellemi Tulajdon Nemzeti Hivatala (SZTNH) együttműködési megállapodást kötött március 9-én, Budapesten, az élelmiszerhamisítás elleni küzdelemben való összehangolt fellépés érdekében. A szerződést a két intézmény nevében Oravecz Márton, a NÉBIH elnöke és Bendzsel Az együttműködési megállapodás aláírása az SZTNH székházában Miklós, az SZTNH elnöke, a Hamisítás Elleni Nemzeti Testület (HENT) elnökhelyettese írta alá. A NÉBIH és az SZTNH az élelmiszerlánc-biztonság és az élelmezésbiztonság, vagyis a megfelelő minőségű és biztonságos élelmiszerrel való ellátás érdekében meghatározó feladatuknak tekintik a felelősségi körükben előforduló illegális tevékenységek mind hatékonyabb visszaszorítását. Ennek kiemelkedő fontosságú eszköze a társadalmi tudatformálás, a tudatos fogyasztói magatartás bátorítása, erősítése, a feketegazdaság kifehérítésének előmozdítása, a hamisítás visszaszorítása. Mindezek érdekében az együttműködés kiterjed a képzések, tájékoztató rendezvények, konferenciák, előadások, konzultációk közös szervezésére. A cél a szellemi javak hatékonyabb megvédése érdekében ráirányítani a figyelmet a szellemitulajdon-védelmi lehetőségek és eszközök tudatos használatára. Az együttműködésben jelentős koordináló szerep jut a Hamisítás Elleni Nemzeti Testületnek. Ez a testület új tagokkal és megújult lendülettel vesz részt a jogsértések elleni hatékonyabb fellépésben. A testület titkárságát működtető SZTNH elnöke, Bendzsel Miklós a legfrissebb felmérések tükrében úgy látja: egyre jobban tudatosul az állampolgárokban, hogy a hamisítás következtében munkahelyek szűnnek meg és a megtévesztő termékek forgalma a szervezett bűnözői körök bevételeit jelentősen növeli. Oravecz Márton, a NÉBIH elnöke a megállapodás kapcsán úgy fogalmazott: az együttműködés a szemléletformáláson túl hozzájárul a 2013-ban kidolgozott Élelmiszerlánc-biztonsági Stratégiában meghatározott célkitűzések megvalósításához is. Különösen a feketegazdaság elleni küzdelemben, valamint a magyar élelmiszerlánc-biztonság védelme és javítása érdekében tett lépéseket segítheti majd. EGYÜTTMŰKÖDÉSI MEGÁLLAPODÁST ÍRT ALÁ AZ NKE ÉS AZ SZTNH Az Nemzeti Közszolgálati Egyetem (NKE) és az SZTNH január 22-én együttműködési megállapodást kötött, amelyet a hivatal részéről dr. Bendzsel Miklós elnök, az egyetem részéről pedig dr. Patyi András rektor hitelesített. A megállapodás célja a felsőoktatás értékteremtő eredményességének növelése, a szerződő felek szellemi kapacitásának összehangolása, közös oktatási és tudományos tevékenység folytatása, valamint a kutatási eredmények jogvédelmének és hasznosításának elősegítése. A megállapodás keretében mód nyílik szellemitulajdon-védelmi kurzusok indítására, valamint arra, hogy a hivatal munkatársai bírálóként, illetve konzulensként bekapcsolódjanak az egyetemi hallgatók szakdolgozatának, illetve doktori értekezésének elkészítésébe. ÚJ RENDELET A SZELLEMITULAJDON-VÉDELMI KÉPZÉSEKRŐL Összhangban a Jedlik-tervben megfogalmazott célkitűzésekkel a január 30-án hatályba lépett szellemitulajdon-védelmi képesítésekről szóló 1/2015. (I. 22.) IM rendelet újraszabályozza az SZTNH által szervezett tanfolyamokat, valamint az ezeken megszerezhető képesítéseket. Tekintettel arra, hogy a szerzői jogi védelem jelentősége mind kulturális, mind gazdasági szempontból egyre fontosabbá válik, a korábbi rendelet alapján alap-, közép- és felsőfokon meghirdetett iparjogvédelmi szakképzések mellett immár alap- és középfokú szerzői jogi képesítés megszerzésére is lehetőség nyílik majd. Ezen új tanfolyamok mellett az új szabályozás figyelembe veszi az iparjogvédelmi tanfolyamok szervezése kapcsán az elmúlt hét év során szerzett tapasztalatokat is, elvégezve az ezek alapján szükséges kiigazításokat. 3
4 AZ SZTNH ÉVI EREDMÉNYEI Az SZTNH elismerten magas szakmai színvonalon, a nemzetközi és hazai előírásokkal összhangban teljesítette az elmúlt évben a nemzeti iparjogvédelmi és szerzői jogi hatósági tevékenység, valamint a K+F minősítés mennyiségi és minőségi követelményeit; szakmai tevékenységét a felhasználó- és ügyfélbarát környezet, megerősödött stratégiai és minőségirányítási szemlélet jellemezte. A szabadalmi területen a hivatal az elmúlt évben is sikereket ért el a függő ügyállomány további csökkentésében: 2014 végén 7%-kal kevesebb ügy volt folyamatban, mint az előző év végén. A folyamatban levő nemzeti szabadalmi ügyek számát 24%-kal sikerült mérsékelni. Összesen 4681 ügyben fejeződött be a hivatali szabadalmi engedélyezési és hatályosítási eljárás. A nemzeti engedélyezési eljárásban a tárgyévi befejezések 28%-a végződött az oltalom megadásával. A Jedlik-terv stratégiai célkitűzéseivel összhangban sikerült jelentősen csökkenteni a szabadalmi engedélyezési eljárások átlagos átfutási idejét. A nemzeti úton tett bejelentések esetében a bruttó átfutási idő 31%-kal, 44 hónapról 30,2 hónapra, a nettó (hivatali) átfutási idő pedig 42%-kal, 40 hónapról 23,1 hónapra csökkent. A nemzeti megadások bruttó átfutási idejét 44,3 hónapra, nettó átfutási idejét pedig 34,8 hónapra (ami mindkét esetben magában foglalja a közzétételig kötelező 18 hónapos várakozási időtartamot) sikerült leszorítani. Az európai szabadalmak hatályosítási kérelmének átlagos átfutási ideje szintén csökkent, 171 napról 156 napra. A használatiminta- és formatervezésimintaoltalmi hatósági tevékenység területén az alakilag kifogástalan bejelentések esetén átlagosan 1,5 hónap alatt került sor az oltalom elismerésére. A formatervezési minta esetében az engedélyezési eljárás átlagos átfutási ideje 9,4 hónapról 8,1 hónapra mérséklődött. Védjegy területen a nemzeti védjegybejelentések meghirdetésének átfutási idejét a korábbi 3,1 hónapról 2,8 hónapra sikerült leszorítani. A nemzeti védjegy lajstromozására irányuló teljes eljárás ügyintézési ideje 6,8 hónapról 6,2 hónapra csökkent. Jelentősen nőtt a különleges gyorsított eljárás népszerűsége, amely 1,5 hónapos átfutási időt tesz lehetővé. A nemzetközi védjegybejelentések átfutási ideje az előző évi 5,7 hónapról 4,7 hónapra javult. Az SZTNH által ellátott, a kutatás-fejlesztési tevékenység minősítésére vonatkozó feladatkört a január 1-jei hatállyal módosított innovációs törvény két ponton újraszabályozta: az előzetes minősítési ügyekben az ügyintézés határideje módosult, továbbá megszűnt az adóhatóság számára végzett szakértői munka díjmentessége. Az új kutatás-fejlesztési pályázati kiírások elmaradása miatt a vállalkozásoktól 2014-ben 49 előminősítési kérelem érkezett a hivatalhoz; azok háromnegyedére vonatkozóan adott ki a K+F tartalmat megerősítő határozatot; 21%-uk esetében viszont nem igazolta. A tavalyi évben összesen 914 megkeresés érkezett a hivatalhoz a NAV-tól, ami az előző évhez képest mintegy 9%-os növekedést jelentett. A NAV részére végzett szakértői munka csaknem kizárólagosan az innovációs járulékhoz kapcsolódóan igénybe vehető kedvezményekhez kötődött. K+F tevékenységként volt elismerhető a lezárt ügyek 39%-a, ami 5%-os növekedést jelentett. Az ügyek 59%-a nem minősült K+Fnek, továbbá 2% csak részben felelt meg a K+F tevékenység jogszabályi követelményének. A jogszabály lehetőséget ad arra, hogy a hivatal más hatóságok és harmadik személyek általi megkeresés alapján is szakértői véleményt adjon a megjelölt tevékenységek K+F szempontú utólagos minősítése tárgyában. Tavaly 67 ilyen megkeresés érkezett. A hivatalra háruló jogalkotási feladatok fontos elemét jelentette a szellemi tulajdonra vonatkozó jogszabályok módosításának előkészítése. A hivatal részt vett a szellemi tulajdon védelmére vonatkozó egyes kormányrendeletek módosításáról szóló 371/2014. (XII. 30.) Korm. rendelet előterjesztésének kidolgozásában. Az árva művek egyes megengedett felhasználási módjairól szóló 2012/28/EU irányelv átültetését célozta meg az árva mű felhasználásának részletes szabályairól szóló 138/2014. (IV. 30.) Korm. rendelet. A hivatal előkészítette a szellemitulajdon-védelmi képesítésekről szóló 1/2015. (I.22.) IM rendeletet. Komoly szerepet vállalt a hivatal az Egységes Szabadalmi Bíróság (ESZB) létrehozására irányuló nemzetközi szerződés aláírására felhatalmazást adó kormányhatározat előterjesztésének előkészítésében. Decemberben megjelent a Magyar Közlönyben az 1713/2014. (XII. 5.) Korm. határozat a Visegrádi Szabadalmi Intézetről szóló megállapodás szövegének végleges megállapítására adott felhatalmazásról. A hivatal a korábbi évekhez hasonlóan a tavalyi év során is ellátta a magyar nemzeti értékekről és a hungarikumokról szóló évi XXX. törvény végrehajtásából (így különösen a Hungarikum Bizottságban való tagságból) fakadó feladatokat. Az SZTNH kiemelt feladatának tekintette az elmúlt évben, hogy a közös jogkezelő szervezetek felügyelete körében egységesítse e szervezetek beszámolási és számviteli beszámoló-készítési gyakorlatát. A hivatal évi és évi felügyeleti felhívásainak eredményeként a szervezetek által az elmúlt évben meghozott intézkedések száma 11 volt. A díjszabás-jóváhagyási eljárás keretében a szeptember 1-jei határidőig hat közös jogkezelő szervezet 18 díjszabástervezetet nyújtott be az SZTNHhoz. A véleményezési eljárásban öt véleményezésre jogosult szervezet vett részt, emellett a hivatal kikérte a kultúráért felelős miniszter, valamint a kereskedelemért, a turizmusért és vendéglátásért felelős miniszter véleményét is. Az igazságügyért felelős miniszter a jelentős, előremutató kompromisszumokat tartalmazó díjszabásokat a véleményezési eljárásban kialakított végleges formájukban december 5-én hagyta jóvá, azok közzétételére a Hivatalos Értesítőben került sor. Az elmúlt évben a hivatal részvételével tovább folytatódott a 2012 végén elfogadott szabadalmi csomag rendeleteinek, valamint a 2013 elején aláírt Egységes Szabadalmi Bíróság (ESZB) létrehozására irányuló megállapodás hatálybalépését megelőző feladatoknak a végrehajtása októberében a horvát, magyar és szlovén igazságügyi tárcák elvi egyezségre jutottak arról, hogy országaik az ESZB rendszerében működő közös regionális divíziót hoznak létre, budapesti székhellyel. Az ESZB szabadalmi bíráinak képzését koordináló, budapesti székhelyű Képzési Központ megnyitása alkalmából március között Budapesten nemzetközi konferenciát tartottak a KIM, az ESZH és a SZTNH közös szervezésében. A konferencián előadást tartott többek között Benoît Battistelli, az Európai Szabadalmi Hivatal elnöke, António Campinos, a Belső Piaci Harmonizációs Hivatal elnöke, dr. Várhelyi Olivér, az Egységes Szabadalmi Bíróság működésével foglalkozó Előkészítő Bizottság (Preparatory Committee) Személyügyi és Képzési Munkacsoportjának vezetője, valamint Christoph Geiger, a Centre for International Intellectual Property Studies főigazgatója. Döntés született arról, hogy az Európai Szabadalmi Akadémia bírójelölt számára nyújt először képzést. Az első képzési modult február , a másodikat április között tartják meg a budapesti Képzési Központban. A hivatal szakmai támogatást nyújtott a budapesti székhelyű bíróképző központ felállításához és a szervezéshez. A hivatal 2014 során is kiemelt feladatként kezelte a regionális PCT-hatóság létrehozatalára irányuló erőfeszítéseket. A felek 2014 során véglegesítették a Visegrádi Szabadalmi Intézetről szóló megállapodás szövegét, továbbá jelentős előrehaladást értek el a PCT-hatósággá történő kinevezés iránti procedúrában. E folyamatos munka eredményeként decemberben megjelent a Magyar Közlönyben az 1713/2014. (XII. 5.) Korm. határozat a Visegrádi Szabadalmi Intézetről szóló megállapodás szövegének végleges megállapítására adott felhatalmazásról. Az igazságügyi miniszter erre a hivatal elnökét jelölte ki. Szakdiplomáciai siker, hogy dr. Bendzsel Miklós, az SZTNH elnöke 2014-től újabb 4
5 2015. március három éves időtartamra ellátja az Európai Szabadalmi Szervezet Igazgatótanácsa elnökhelyettesi pozícióját. A Belső Piaci Harmonizációs Hivatal Igazgatótanácsa ismét dr. Ficsor Mihályt, az SZTNH elnökhelyettesét választotta meg elnökéül, akinek megbízatása január 1-jétől kezdődően ugyancsak 3 évre szól. Továbbá ismét dr. Ficsor Mihály elnökölte a WIPO keretében az eredetmegjelölések nemzetközi oltalmáról szóló Lisszaboni Megállapodás fejlesztésére létrejött munkacsoport üléseit, valamint az e megállapodás revíziója céljából létrehozott Diplomáciai Értekezlet Előkészítő Bizottságának ülését is. A Védjegy, Design és Földrajzi Árujelző Állandó Bizottság (SCT) 31. és 32. ülésszakán dr. Gonda Imrét, a hivatal Védjegy- és Mintaoltalmi Főosztályának főosztályvezető-helyettesét választották újfent levezető elnökhelyettessé. A WIPO 54. Közgyűléssorozata alkalmával dr. Bendzsel Miklóst ismételten a Berni Unió Végrehajtó Bi- zottságának alelnökévé választották. Az Európai Szabadalmi Akadémia (EPA) Igazgatótanácsa 2014 októberében megtartott 141. ülésén dr. Németh Gábort, az SZTNH Innovációs és Koordinációs Főosztályának vezetőjét a Felügyelő Bizottság tagjává választotta. Az SZTNH 2010-ben önként vezette be az ISO 9001:2008 minőségirányítási és az ISO/ IEC 27001:2005 információbiztonság irányítási integrált rendszert. Ezek újratanúsítására, egyben a minőségirányítási rendszer bővítésére, az ISO/IEC :2013 informatikai szolgáltatásirányítási szabvány bevezetésére 2013-ban került sor. A 2014-ben lefolytatott, immár ötödik, független tanúsító szervezet által végzett külső audit során a hivatal ismételten bizonyította, hogy a három ISO szabványt integráló rendszerét eredményesen vezette be és tartja fenn. A Jedlik-terv az első olyan átfogó kormányzati stratégia Magyarországon, amely a szellemi tulajdont helyezi a középpontjába. A szellemi tulajdon védelmére irányuló nemzeti stratégia elfogadásáról és a végrehajtásával összefüggő feladatokról szóló 1666/2013. (IX. 23.) Korm. határozat szeptember 23-án jelent meg a Magyar Közlönyben. A hivatal beépítette évi, majd évi munkatervébe a Jedlik-terv célkitűzéseinek megvalósítását, amelynek eredményeképpen az SZTNH a szakmai szervezetek bevonásával folyamatosan dolgozott a nemzeti stratégiában nevesített intézkedések végrehajtásán. A hivatkozott kormányhatározat feladatként jelölte meg, hogy az igazságügyi miniszter az SZTNH elnöke útján közbenső értékelést készítsen a szellemi tulajdon védelmére irányuló nemzeti stratégia időarányos megvalósításáról. A jelentés előkészítő munkálatai már 2014-ban elkezdődtek a szellemitulajdon-védelem terén a II. félévtől 2014-ig terjedő időszak alatt elért intézkedések és eredmények áttekintésével. A JEDLIK ÁNYOS-DÍJAK ÁTADÁSA 2015 kus, az MTA elnökségének tagja, a Semmelweis Egyetem professzora, korábbi rektora. A Jedlik Ányos-díjasok névsora 2015-ben: Gláser Tamás vegyészmérnök, iparjogvédelmi szakértő, a Brand Way & Compass Kft. vezető tanácsadója, a Magyar Védjegy Egyesület ügyvezető elnöke; dr. Klebovich Imre gyógyszerész, az MTA doktora, a Semmelweis Egyetem profes szora, a Gyógyszerkutatási és Gyógyszerbiztonsági Centrum igazgatósági tagja; dr. Kruppa József agrármérnök, tiszteletbeli egyetemi docens, Az ünnepség az SZTNH-ban Fotók: Beliczay László Hagyományosan március 15-ei nemzeti ünnepünkhöz kapcsolódóan, március 12én adták át a Jedlik Ányos-díjakat a Szellemi Tulajdon Nemzeti Hivatalában. A díj a kimagaslóan sikeres feltalálói tevékenység valamint a kiemelkedő színvonalú és hatékonyságú iparjogvédelmi munkásság elismerésére szolgál. A honoris causa Jedlik Ányosdíj adományozására kétévente kerül sor azon kiemelkedő személyiségek számára, akik közéleti tevékenységükkel, életművükkel nagyban hozzájárultak a hazai szellemitulajdon-védelmi kultúra és tudatosság fejlődéséhez. A díjakat Bendzsel Miklós, az SZTNH elnöke adta át. Köszöntőt mondott Tulassay Tivadar akadémi- címzetes főiskolai tanár, a Kruppa-Mag Kutató, Vetőmagtermesztő és Kereskedelmi Kft. ügyvezetője; dr. Pethő Árpád magyar és európai szabadalmi ügyvivő, okl. vegyész, a Danubia Szabadalmi és Jogi Iroda Kft. ügyvezető igazgatója, a MIE ügyvezető elnöke. HONORIS CAUSA Jedlik Ányos-díjat vehetett át dr. Jeszenszky Sándor okleveles villamosmérnök, tudománytörténész, a műszaki tudományok kandidátusa, a Magyar Elektrotechnikai Múzeum nyugalmazott igazgatója. Az idei díjazottak UJVÁRI JÁNOS DIPLOMADÍJ-PÁLYÁZATI FELHÍVÁS Az alap- és mesterképzésben részt vevő hallgatók szellemitulajdon-védelmi tudásának bővítése érdekében a Szellemi Tulajdon Nemzeti Hivatala (SZTNH) pályázaton elnyerhető díjat létesít a 2015 júniusában végzős hallgatók részére. Az Ujvári János diplomadíj-pályázat célja segíteni a felsőoktatási tanulmányaik végéhez közeledő hallgatókat, hogy diplomadolgozatuk témáját szellemitulajdon-védelmi szempontból is megvizsgálják és feltérképezzék az általuk vá5 lasztott téma szellemitulajdon-védelmi vonatkozásait, illetve oltalmazhatósági lehetőségeit. A pályamű írása közben a hallgatók megismerhetik a szellemitulajdon-védelem elméleti alapjait, és betekintést kaphatnak eszközrendszeré-
6 nek gazdasági és jogi jelentőségébe gyakorlati oldalról is. A pályázaton egy minimum 10 oldal terjedelmű dolgozattal lehet nevezni, amiben a végzős hallgató a választott diplomamunka-, illetve szakdolgozati témájának szellemitulajdon-védelmi vonatkozásait tárja fel, illetve olyan szak/diploma dolgozattal, aminek fő témája a szellemitulajdon-védelem. A kétfajta pályázat értékelésnél a hivatal figyelembe veszi, hogy a dolgozat témája teljesen, vagy részlegesen szellemitulajdon-védelmi, és indokolt esetben megosztott díjazást ítél oda a kategóriában. A pályázat megírását a hivatal szellemitulajdon-védelmi képzéssel és egyéni szakmai konzulens biztosításával támogatja, akinek feladata végigkísérni a hallgatót a dolgozat elkészítésén és segíteni a dolgozat megírását. A hallgatók az alábbi négy kategóriában pályázhatnak: 1. szabadalom/használatiminta-oltalom, 2. védjegyoltalom, 3. formatervezésiminta-oltalom, 4. szerzői jog. A pályázaton azok a felsőfokú alap- és mesterképzésben részt vevő hallgatók vehetnek részt, akik a 2014/15 tanév tavaszi félévének végén fejezik be tanulmányaikat. A pályázati jelentkezés határideje: április 6. A pályázat leadási határideje: július 13. A díjazásról és a pályázat részletes tartalmáról bővebb információ található az SZTNH honlapján: IP_oktatas/ujvari_diplomadij.html. A Hamisítás Elleni Nemzeti Testület (HENT) gyógyszerhamisítás elleni munkacsoportja közreműködésével január 1-től fontos rendelkezéssel egészült ki a évi XCV. törvény. Az emberi alkalmazásra kerülő gyógyszerekről és egyéb, a gyógyszerpiacot szabályozó törvények módosításáról szóló évi XCV. törvény január 1-jétől az Elektronikus adat ideiglenes hozzáférhetetlenné tétele alcímű 20/A. -sal bővült. Napjainkban a hamis, illetve illegális forrásból származó gyógyszerek és csodaszerek terjesztésének elsődleges helyszínévé az internet lépett elő. Az engedély nélkül működő kereskedők azokat a fogyasztókat akarják tevékenységükkel megrövidíteni és megkárosítani, akik olcsó és egyszerű vásárlási lehetőséget keresnek, nem akarnak problémájukkal orvoshoz fordulni. A hamis gyógyszerekkel folytatott illegális kereskedelem elleni küzdelem eredményessége MÓDOSULT A GYÓGYSZERTÖRVÉNY érdekében a Gyógyszertörvény speciális jogosítványokkal ruházta fel a GYEMSZI-OGYI-t annak érdekében, hogy gyorsan és hatékonyan tudjon fellépni a potenciális gyógyszerhamisítókkal szemben, az interneten forgalmazott, bizonytalan forrásból származó gyógyszerek kereslete visszaszorítható legyen, a legális, ellenőrzött forgalmazási láncba, az engedélyezett gyógyszerekbe és gyógyszerészeti államigazgatási szervbe vetett közbizalom is erősödjön. A GYEMSZI-OGYI új jogosítványai: hamis, vagy nem engedélyezett gyógyszer internetes elérhetővé tétele esetén határozattal elrendeli az ilyen adat ideiglenes hozzáférhetetlenné tételét, illetve ideiglenes eltávolítását, a határozatban kötelezi a tartalomszolgáltatót a fentiekre, a kötelezettség maximum 90 napra áll fenn, a tartalomszolgáltató egy munkanapon belül köteles ennek eleget tennie, amennyiben nem, a hatóság bírságot szabhat ki 100 ezer forinttól 1 millió forintig terjedően, akár többször is, a hatóság a fentiekkel egyidejűleg feljelentést tehet, s amennyiben a bíróság az elektronikus adat végleges hozzáférhetetlenné tételéről dönt, a GYEMSZI-OGYI az ideiglenes hozzáférhetetlenné tételt megszünteti. A GYEMSZI-OGYI kötelezettséget is kapott: a transzparencia jegyében, a jogkövető magatartás elősegítése és a betegek tájékoztatása érdekében honlapján közzéteszi az érintett honlap elnevezését és megjelölését. Ehhez szükséges a határozat jogerőre emelkedése, azaz hogy a tartalomszolgáltató ne forduljon bírósághoz, amire egyébként a kötelezettség kézhezvételétől számítottan 30 napja van. A honlapon való közzététel csak az ideiglenes tiltás idejére, azaz a maximum 90 napra vonatkozik. MEGÚJULT A HENT A Hamisítás Elleni Nemzeti Testület (HENT) február 16-án tartotta plenáris ülését. A napirenden szerepelt a háromévenként megújuló HENT tagjainak kinevezése, beszámoló a tavalyi év tevékenységéről, a évi munkaterv elfogadása, valamint a HENT szervezeti megújítása. A HENT plenáris ülését dr. Trócsányi László igazságügyi miniszter, a HENT elnöke nyitotta meg. Köszöntőjében hangsúlyozta a hamisítás elleni fellépés nemzetgazdasági fontosságát, és a HENT kiemelt szerepét ebben a munkában. Ezt követően átadta a kinevezéseket a HENT tagjainak: Dr. Lenner Áron Márk, Nemzetgazdasági Minisztérium, belgazdaságért felelős helyettes államtitkár Dr. Bognár Lajos, Földművelésügyi Minisztérium, élelmiszerlánc-felügyeleti és agrárgazdaságért felelős helyettes államtitkár Dr. Hajagos Éva, Emberi Erőforrások Minisztériuma, Kultúráért Felelős Államtitkárság, szakmai főtanácsadó A HENT plenáris ülése az SZTNH székházában Dr. Fekete Borbála, Emberi Erőforrások Minisztériuma, Köznevelésért Felelős Államtitkárság, közigazgatási tanácsadó Dr. Karas Monika, a Nemzeti Média-és Hírközlési Hatóság elnöke Fotók: Venczel Zsolt 6
7 2015. március Dr. Sors László, Nemzeti Adó- és Vámhivatal, bűnügyi elnökhelyettes Dr. Takács Tibor, Országos Rendőr-főkapitányság, országos rendőrfőkapitány-helyettes Dr. Solymossy Péter, Nemzeti Fogyasztóvédelmi Hatóság, Szolgáltatás-ellenőrzési Főosztály, főosztályvezető Dr. Szamosi Katalin, a Magyar Védjegy Egyesület alelnöke Fekete Zoltán, Magyar Márkaszövetség, főtitkár Dr. Ilku Lívia, Magyarországi Gyógyszergyártók Országos Szövetsége, igazgató Gablini Gábor, Magyar Autós Szakmai Szövetség, elnök Dr. Totth Gedeon, Magyar Marketing Szövetség, elnökségi tag Laufer Tamás, Informatikai, Távközlési és Elektronikai Vállalkozások Szövetsége, elnök Dr. Horváth Péter, ProArt Szövetség a Szerzői Jogokért, igazgató Gláser Tamás, Vállalkozók Országos Szövetsége, alelnök. A HENT tagok bemutatkozása után dr. Bendzsel Miklós, a Szellemi Tulajdon Nemzeti Hivatalának elnöke, a HENT elnökhelyettese számolt be a évi tevékenységről, kiemelve a fontosabb eseményeket (tudatosságnövelő részvételünket például a Művészetek Völgye és a SZIGET fesztiválon), bemutatva a HENT által végzett fogyasztói kutatásokat, néhány adattal szemléltetve a hamisítás jelenlegi helyzetét, kitérve az aktuális tendenciákra is. Egyúttal megköszönte az előző HENT-tagság támogatását, ami nagyban hozzájárult a felvázolt sikerek eléréséhez. Ezt követően ismertette a évi terveket is, melyek egyrészt a már megkezdett irányt erősítik, másrészt a HENT új területeken keresi a hamisítás elleni fellépés lehetőségét. Elmondta, hogy az elképzelések teljesítéséhez szükség lesz a tagok támogatására és együttműködésére, különös tekintettel az újonnan megcélzott témákban, mint például az infokommunikáció. A HENT céljainak megvalósítása érdekében egy új munkacsoport létrehozásáról is döntött a HENT, melynek célja az erőteljesebb tudatosságra nevelés lesz. A munkacsoport vezetője dr. Horváth Péter, az első HENT díjas lett, aki sok éve elkötelezett támogatója a hamisítás elleni fellépésnek. MAGYARORSZÁGRA ÉRT A MEGFIGYELŐKÖZPONT JOGÉRVÉNYESÍTÉSI ADATBÁZIST BEMUTATÓ ROAD SHOWJA Február 10-én a Szellemi Tulajdon Nemzeti Hivatala (SZTNH) székházába látogattak a Megfigyelőközpont képviselői, hogy bemutassák a NAV vámtisztviselőinek a Megfigyelőközpont által fejlesztett Jogérvényesítési Adatbázis működését, felépítését, előnyeit és kapcsolatát a vámfigyelési kérelmek vámhatósági intézésével. Nicol Semjevski és Peter Hedin az alicantei székhelyű, a közösségi védjegyek és dizájnok lajstromozásáért felelős hivatal (OHIM) által működtetett Szellemi Tulajdoni Jogsértések Európai Megfigyelőközpontjának (Megfigyelőközpont) munkatársai múlt kedden látogattak el az SZTNH-ba. A szeminárium a Megfigyelőközpont Jogérvényesítési Adatbázisát népszerűsítő road show 22. állomása volt, amelyen mintegy 70 vámtisztviselő vett részt. Az adatbázis létrehozásának célja az volt, hogy segítséget nyújtson a nyomozóhatóságoknak a hamis és jogsértő termékek minél eredményesebb kiszűréséhez, az eljárások gyorsabb lefolytatásához, ezáltal is védve a szellemi tulajdonjogok jogosultjait és a fogyasztókat a hamis termékektől, valamint visszaszorítsa a feketegazdaságot. Az eseményt a Megfigyelőközpont magyarországi tagjaként a HENT szervezte, amelyen a hazai vámtisztviselők megismerhették az OHIM felépítését, szerepét, valamint a Jogérvényesítési Adatbázist. Az adatbázis egy olyan ingyenes, online elérhető biztonságos eszköz, amelybe a szellemi tulajdonjogok jogosultjai tölthetnek fel szellemi tulajdonjogaikkal kapcsolatos minden olyan információt, adatot, amely segítségül szolgálhat a nyomozók számára az azokat sértő, hamis termékek kiszűrésében, eljárásban. Az adatbázisba bevitt adatok az EU valamennyi hivatalos nyelvére lefordításra kerülnek, így a tagállami vámtisztek anyanyelvükön láthatják a szükséges információt. A vámosok emellett kétséges eredetű áruk esetén értesítést is tudnak küldeni a rendszerben a jogosult által megadott képviselőnek az érintett áruk eredetisége gyors megerősítése érdekében, de a jogosult is adhat ki riasztást a nyomozóhatóságok részére. Az adatbázis emellett lehetővé teszi a jogosultak számára, hogy egy gombnyomással, újabb adatbevitel nélkül előállítsák a vámhatóságok számára évente megújítandó vámfigyelési kérelmeiket is, amelyeket kinyomtatást követően postázhatnak. Az idei évben emellett várható az adatbázis funkcióbővítése is, amellyel lehetővé válik az adatbázisból a vámfigyelési kérelmek elektronikus úton történő közvetlen vámhatósági benyújtása is, könnyítve ezzel mind a jogosultak, mind a vámosok adminisztrációs terhein. ÖSZTÖNDÍJASOK KIÁLLÍTÁSA AZ IPARMŰVÉSZETI MÚZEUMBAN március 13-ától várja a látogatókat a 2014-es Moholy-Nagy László formatervezési ösztöndíjasok beszámoló kiállítása az Iparművészeti Múzeumban. A Moholy-Nagy László Formatervezési Ösztöndíj több mint negyedszázada biztosítja fiatal dizájnereknek a szakterületükön való elmélyülés lehetőségét, támogatást nyújt ötleteik, innovatív programjaik, projektjeik megvalósításához. Többnyire az oktatási intézményekben frissen végzettek számára alakít ki kivételes körülményeket, hogy alkotó tevékenységük kibontakozásában segítse őket ben a Magyar Formatervezési Tanács által lebonyolított pályázaton ösztöndíjat ajánlott fel a Szellemi Tulajdon Nemzeti Hivatala, az Emberi Erőforrások Minisztériuma és a Herendi Porcelánmanufaktúra Zrt. A fiatal tehetségek alkotói munkáját és szakmai fejlődését segítő ösztöndíjpályázatra beérkezett munkák elbírálói a téma innovációs tartalmát, társadalmi és gazdasági jelentőségét vették figyelembe, de hasonlóan fontos szempont volt a pályaművek nemzetközi összehasonlításban is értékelhető újdonságtartalma. A május 10-éig látogatható kiállításon hat fiatal tervező, Albert Virág: a Kőbányai Porcelángyár tereinek átalakítása; Bogdán Viktória: Gubbio autizmussal élők számára készült applikáció Ipad-re; Borsa Alíz: Madárka, madárka; Börcsök Anna: NEtCKLACE; Kovács D. Barna: Térformulátor és Kővári Zsófia: Porcelán étkező szerviz formapark című ösztöndíjas munkái tekinthetők meg. A Moholy-Nagy László formatervezési ösztöndíjasok beszámoló kiállítása mellett, ugyanott tekinthető meg a 2014-es Kozma Lajos ösztöndíjasok tárlata is. A tárlatoknak helyt adó Iparművészeti Múzeum (1091 Budapest, Üllői út ) hétfő kivételével mindennap 10:00 és 18:00 óra között várja a látogatókat. 7
8 PÁLYÁZATI FELHÍVÁSOK 2015 A nemzetgazdasági miniszter a Magyar Formatervezési Tanács közreműködésével idén is meghirdeti a Magyar Formatervezési Díjat. A legrangosabb hazai design elismerésre alkotók és gyártók pályázatát egyaránt várják termék, terv, vizuális kommunikáció és diákmunka kategóriában. A pályázat beadási határideje: május 6. A pályázati felhívás, a jelentkezési és adatlap, valamint további információ, a Magyar Formatervezési Tanács honlapján (www.mft.org.hu) érhető el március elejétől. A Magyar Formatervezési Tanács 2009-ben Design Management Díjat alapított, azzal a céllal, hogy értékelje és kiemelje azon vállalatok és szervezetek munkáját, amelyek üzleti stratégiájukba eredményesen, példaértékűen és hatékonyan építik be a designmenedzsmentet. A Design Management Díjat jelölés útján lehet elnyerni. A díjra jelölhető minden olyan jogi személy, illetve jogi személyiség nélküli gazdasági társaság, cég, szervezet, intézmény, amelynek székhelye Magyarország területén van. A jelölés határideje április 10. További információ, valamint a pályázati felhívás és a jelölőlap március elejétől megtalálható a honlapon. A HIPAVILON Magyar Szellemi Tulajdon Ügynökség február 25-én csatlakozott a magyarországi Enterprise Europe Network (EEN) hálózat stratégiai partnerei közé. Az Enterprise Europe Network az Európai Bizottság által életre hívott vállalkozásfejlesztési hálózat, amely magas színvonalú és sokrétű szolgáltatásaival segíti a még nem vagy csak alkalmilag exportáló cégeket, valamint segítséget nyújt a már exportáló kis- és középvállalkozásoknak. A technológiatranszfer és innováció, valamint a kutatásfejlesztés terén olyan szolgáltatásokat nyújt, amely hozzásegíti a vállalkozásokat, hogy még versenyképesebben tudjanak működni a külpiacokon, valamint gyakorlati támogatást nyújt a határokon átnyúló üzleti és innovációs tevékenységhez. A hálózat egyedülálló földrajzi lefedettséggel és tevékenységi körrel több mint 50 országban, közel 600 európai üzletfejlesztéssel foglalkozó szervezetet fog össze. A magyarországi hálózat konzorciális keretek között működik, tagjai a hálózatot vezető Magyar Nemzeti Kereskedőház mellett a Csongrád Megyei Kereskedelmi és Iparkamara, a Fejér Megyei Kereskedelmi és Iparkamara, a Győr-Moson- ÚJ STRATÉGIAI PARTNERSÉG Sopron Megyei Kereskedelmi és Iparkamara, a Hajdú-Bihar Megyei Kereskedelmi és Iparkamara, a Pécs-Baranyai Kereskedelmi és Iparkamara, a PRIMOM Szabolcs-Szatmár-Bereg Megyei Vállalkozásélénkítő Alapítvány, a Zala Megyei Vállalkozásfejlesztési Alapítvány és az ATEKNEA Solutions Hungary Kft. Az Enterprise Europe Network magyarországi konzorciuma február 25-én tartotta éves fogadását. Az eltelt évek során elért kimagasló eredmények, valamint a sikeres pályázati anyagnak köszönhetően a konzorcium újabb 6 évre ( ) nyerte el a lehetőséget az uniós projektben való részvételre. A következő ciklusra vállalt célszámok eléréshez a konzorcium 4 szakmailag kiemelkedő szervezettel kötött stratégiai partnerségi megállapodást. Csatlakozott hozzá a HIPAVILON Magyar Szellemi Tulajdon Ügynökség, a Bay Zoltán Alkalmazott Kutatási Közhasznú Nonprofit Kft., az Informatikai, Távközlési és Elektronikai Vállalkozások Szövetsége, valamint az Iparfejlesztési Közhasznú Nonprofit Kft. A HIPAVILON az EEN hálózat tagjaként elkötelezett a hazai kis- és középvállalkozások A HIPAVILON előadása a rendezvényen versenyképességének és innovációs kapacitásának fokozása, kutatás-fejlesztési tevékenységük előmozdítása, valamint az általuk létrehozott tudásalapú termékek és szolgáltatások hazai és külpiaci hasznosításának elősegítése érdekében. Társaságunk az együttműködés keretében technológiai és szellemivagyon-auditot, technológia- és versenytárselemzéseket, szabadalmi és védjegykutatásokat, kutatási tréningeket, valamint H2020 pályázatokban szellemitulajdonvédelmi tanácsadást lát el. mondta dr. Botos Viktor, a HIPAVILON ügyvezető igazgatója. Fotó: Enterprise Europe Network HÍRLEVÉL A SZELLEMI TULAJDON VÉDELMÉRŐL A Szellemi Tulajdon Nemzeti Hivatalának és a Szellemi Tulajdon Nemzeti Tanácsának kiadványa 12. évfolyam 1. szám, I. negyedév Megjelenik negyedévenként Felelős kiadó: Dr. Bendzsel Miklós Szerkesztőség: Szellemi Tulajdon Nemzeti Hivatala Szellemi Tulajdon Nemzeti Tanácsa 1054 Budapest, Garibaldi u. 2. Telefon: Levélcím: Pf. 552, Terjeszti: Szellemi Tulajdon Nemzeti Hivatala HU ISSN SZTNH